চিল্ড্রেন অব দ্য স্নো ল্যান্ড

চিল্ড্রেন অব দ্য স্নো ল্যান্ড () জারা বেলফোর ও মার্কাস স্টিফেনসন পরিচালিত ২০১৭ সালের নেপালী ও ইংরেজি ভাষী পূর্ণদৈর্ঘ্য প্রামাণ্য চলচ্চিত্র। জারা বেলফোর, মার্কাস স্টিফেনসন ও ক্রিস্টোফার হারডের প্রযোজনায় নির্মিত প্রামাণ্যচিত্রটিতে নিমা গুরুং,সনম সংপো লামা, সেরিং ডেকি লামা এবং জীবন মহাতারা'র বাস্তব জীবনের গল্প বর্ণিত হয়েছে। প্রামাণ্যচিত্রটি নেপালের শিক্ষাব্যবস্থা সংক্রান্ত। ২০১৭ সালে 'কাঠমন্ডু ইন্টারন্যাশনাল মাউন্টেইন ফিল্ম ফেস্টিভ্যাল (কেআইএমএফএফ)'-এ চলচ্চিত্রটির প্রথম প্রদর্শনী হয়। চলচ্চিত্রটি কানাডার ব্রিটিশ কলাম্বিয়ায় আয়োজিত ভিক্টোরিয়া চলচ্চিত্র উৎসব ও লন্ডন স্বাধীন চলচ্চিত্র উৎসবে সেরা প্রামাণ্যচিত্রের পুরস্কার পায়।

 কাহিনিসংক্ষেপ 
চিল্ড্রেন অব দ্য স্নো ল্যান্ড নেপালের হিমালয় পার্বত্য সীমার নীচে, পৃথিবীর সর্বোচ্চ বসবাসযোগ্য উঁচু পাহাড়ি অঞ্চলে কিছু পরিবারের শিশুদের প্রাতিষ্ঠানিক শিক্ষাগ্রহণ অভিযানের কিছু চলমান অবস্থা, যাত্রাপথের ভয়ংকর ও মজাদার অভিজ্ঞতা এবং বিনয়ের কাহিনি দেখানো হয়েছে। এই শিশুদের জন্ম প্রাকৃতিক সৌন্দর্য্যে ভরপুর নেপালের প্রত্যন্ত পাহাড়ি অঞ্চলের গ্রামে, যেখানে জীবিকা নির্বাহ বেশ কঠিন এবং হাজার বছরেও জীবন মান অপরিবর্তনীয় আছে। এই প্রত্যন্ত গ্রামের বাবা-মা'রা তাদের চার বছর বয়সী শিশুদের শিক্ষিত হয়ে জীবনে আরো উন্নত ও ভাল কিছু করার সুযোগ প্রাপ্তির আশায় নেপালের রাজধানী কাঠমন্ডুতে একটি বৌদ্ধ ভিক্ষু দ্বারা পরিচালিত বিদ্যালয়ে পাঠান। বিচ্ছিন্ন গ্রামের সাথে যোগাযোগ ব্যবস্থা খারাপ হওয়ার কারণে দশ বছর অথবা তার চেয়ে বেশি সময়, এই শিশু শিক্ষার্থীরা তাদের পরিবারের সাথে সাক্ষাৎ বা কথা বলেনা। বিদ্যালয় জীবন যখন শেষ, তখন এই শিশুরা ১৬ বছর বয়সী তরুণ। শিক্ষা জীবন শেষে এই তরুণরা তাদের নিজ গ্রামে ফিরে যাওয়ার জন্য দূর্গম ও দীর্ঘ পাহাড়ি পথে পা বাড়ায়। নিমা, সনম সংপো, সেরিং ডেকি আর সেয়াং সামো'র জন্য তার বাবা-মা অপেক্ষায় থাকেন, এবং আশা করেন, তাদের সন্তানেরা নতুন প্রযুক্তির মোবাইল ফোন, সামাজিক যোগাযোগ ও আধুনিকতম সুবিধাগুলির জগতে বেড়ে ওঠবে। যাত্রাপথে ভূমিকম্প হয়। এই তরুণরা তাদের গ্রামে ফিরতে দূর্গম পাহাড়ি পথে নিজেদের বেড়ে ওঠা, আবেগ, দূর্গম পথের ভয়ংকর ও মজার অভিজ্ঞতা বর্ণনা করেন।

 কুশীলব 
'আই উইল টেল' চলচ্চিত্র উৎসব ও আনুষ্ঠানিক বাতায়ন হতে অভিযোজিত।

 নিমা গুরুং
জীবন মাহাতারা
 সনম সংপো লামা
 সেরিং ডেকি লামা
সেয়াং সামো লামা

 অভ্যর্থনা 

 সমালোচকদের মূল্যায়ন 
 সমালোচকদের মূল্যায়ন পর্যালোচনা স্কোর পত্রিকা/সাময়িকী সমালোচক রেটিংদ্য গার্ডিয়ানক্যাথ ক্লার্ক ফাইন্যান্সিয়াল টাইমসনাইজেল এন্ড্রুজ দ্য আপকামিংব্র্যাডলি ক্লার্ক আইএমডিবিসমালোচক, দর্শক এবং চলচ্চিত্র বোদ্ধাদের কাছ থেকে চিল্ড্রেন অব দ্য স্নো ল্যান্ড ইতিবাচক পর্যালোচনা অর্জন করে। অনলাইন চলচ্চিত্র ডাটাবেজ আইএমডিবিতে ৪৫টি পর্যালোচনার ভিত্তিতে চলচ্চিত্রটির গড় ৮.২/১০ স্বীকৃত রেটিং রয়েছে। এছাড়াও বিভিন্ন আন্তর্জাতিক পত্রিকায় চলচ্চিত্র বোদ্ধারা শিশুদের দারিদ্য হতে দূরে সরে যাওয়া, পরিবারিক উষ্ণতা ও গল্পের বিষয় নিয়ে ইতিবাচক মূল্যায়ন করেন।

দ্য গার্ডিয়ানের ক্যাথরিন ক্লার্ক তথ্যচিত্রটি সম্পর্কে, "আপনি মাইল গুণতে পারেন, তবে চলচ্চিত্রটি প্রচন্ড সংবেদনশীলতার সাথে এই উজ্জ্বল, আত্মবিশ্বাসী শহরের বাচ্চাদের দারিদ্র্য থেকে দূরে যাওয়া ভ্রমণের দুরত্ব পর্যবেক্ষণ করেছে"- মন্তব্য করেন। ফাইন্যান্সিয়াল টাইমসের নাইজেল এন্ড্রুজ বলেন, "এটি একটা চমৎকারভাবে (হৃদয়)ছোঁয়া প্রামাণ্যচিত্র", "এবং প্রায় প্রমাণ করে যে, প্রত্যেকের একটি গল্প আছে, এমনকি তার জীবনের ভিতরে একটি চলচ্চিত্র আছে"। দ্য আপকামিং-এর ব্র্যাডলি ক্লার্ক লিখেছেন,"...তথ্যচিত্রটির দুঃখজনক ঘটনাগুলির তীব্রতা, (শিশুদের প্রতি) পারিবারিক উষ্ণতা এবং (চলচ্চিত্রটির) বিষয় নিয়ে আশাবাদের মাধ্যমে সমতা অর্জন করেছে।"

 অর্জন 
চিল্ড্রেন অব দ্য স্নো ল্যান্ড ২০১৮ এবং ২০১৯ সালে ৭টি চলচ্চিত্র উৎসব হতে দর্শকদের পছন্দ ও জুরী বোর্ডের সদস্যদের নিরীক্ষায় ৯টি পুরস্কার অর্জন করে।
+পুরস্কারের তালিকাবছরআনুষ্ঠানের তারিখপুরস্কারবিভাগফলসূত্র২০১৮৭ - ১০ মার্চ, ২০১৮নেপাল মানব অধিকার আন্তর্জাতিক চলচ্চিত্র উৎসবসেরা  আন্তর্জাতিক বাস্তব কাহিনি১৩ -২১ এপ্রিল, ২০১৮লন্ডন স্বাধীন চলচ্চিত্র উৎসবসেরা পূর্ণদৈর্ঘ্য প্রামাণ্যচিত্র৮-১৭ জুন, ২০১৮ভ্যালেটা চলচ্চিত্র উৎসব'টিন চয়েস' পুরস্কারদর্শক পুরস্কার৬ - ১১ আগস্ট, ২০১৮সুইজারল্যান্ড পর্বত চলচ্চিত্র উৎসবসেরা চলচ্চিত্র১৮ - ২১ অক্টোবর, ২০১৮লস এঞ্জেলেস প্রামাণ্য চলচ্চিত্র উৎসবসেরা আন্তর্জাতিক প্রামাণ্যচিত্র৫ - ৯ ডিসেম্বর, ২০১৮অটরানস পর্বত চলচ্চিত্র উৎসবপ্রিক্স ইনা সেরা প্রথম চলচ্চিত্র২০১৯২ -১০ ফেব্রুয়ারি, ২০১৯ভিক্টোরিয়া চলচ্চিত্র উৎসবসেরা প্রামাণ্যচিত্রসিনেপ্লেক্স দর্শক পুরস্কার

 তথ্যসূত্র 

 বহিঃসংযোগ 

বিষয়শ্রেণী:২০১৭-এর চলচ্চিত্র
বিষয়শ্রেণী:নেপালি ভাষার চলচ্চিত্র
বিষয়শ্রেণী:নেপালের চলচ্চিত্র
বিষয়শ্রেণী:নেপালের প্রামাণ্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:নেপালে ধারণকৃত চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র